บาทเปิด 35.63 ยังอ่อนค่า
เงินบาทเปิด 35.63 ยังอ่อนค่าต่อตามภูมิภาคตามแรงซื้อดอลล์-รอผล ECB วันนี้
22 ต.ค. 2558

เงินบาทเปิด 35.63 ยังอ่อนค่าต่อตามภูมิภาคตามแรงซื้อดอลล์-รอผล ECB วันนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.63 บาท/ดอลลาร์ อ่อนค่าจากช่วงปิดตลาดเย็นนี้ที่ระดับ 35.56/59 บาท/ดอลลาร์ เนื่องจากดอลลาร์กลับมาแข็งค่าตามแรงซื้อของนักลงทุนทั่วโลกที่กลับมาถือครองดอลลาร์แทนสินทรัพย์เสี่ยง เพื่อรอดูการประชุมของธนาคารกลางยุโรป(ECB) ในวันนี้ และการประชุมคณะกรรมการกำหนดนโยบายการเงิน(FOMC) ของธนาคารกลางสหรัฐ(FED) ในสัปดาห์หน้า
"เงินบาทอ่อนค่าตามภูมิภาค เนื่องจากดอลลาร์แข็งค่า against ทุกสกุล ตามแรงซื้อที่มีทั่วโลก เพื่อรอดูการประชุม ECB วันนี้ และ FOMC ในสัปดาห์หน้า" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 35.55-35.65 บาท/ดอลลาร์ 
"บาทยังมีทางอ่อนค่า แต่น่าจะแกว่งตัวในกรอบแคบๆ" นักบริหารเงิน กล่าว